== Bronzekarret ==
Bronzekarret fra Mariesminde er lavet ved hamring, det er dobbeltkonisk og sammennittet på midten. Dekorationen består af geometriske mønstre samt hjul og fuglehoveder udført ved hamring fra bagsiden. Et sidestykke til bronzekarret kendes fra [[Sverige]], hvorimod tilsvarende eksemplarer er ukendte uden for [[Skandinavien]].Teknikken og ornamenteringen peger imidlertid, ligesom de samtidige [[Veksøhjelmene|Veksøhjelme]], på en oprindelse i [[Mellemeuropa]]. Navnlig i Vestungarn finder man i den såkaldte [[Urnemarkskulturen|urnemarksperiode]] en rig produktion af metalkar, som i stort omfang eksporteredes til den nordiske bronzealderkultur. Karret kan formodes at være kommet med disse handelsvarer i begyndelsen af den yngre bronzealder.
==Kilder og henvisninger==
*[https://natmus.dk/historisk-viden/danmark/oldtid-indtil-aar-1050/bronzealderen-1700-fkr-500-fkr/skaale-af-guld/fundet-fra-mariesminde/ Fundet fra Mariesminde] natmus.dk
Historie Arkæologi